Juno (film)

Juno er en amerikansk dramakomedie fra 2007 regissert av Jason Reitman og skrevet av Diablo Cody. Elliot Page har hovedrollen i dramakomedien som en rappkjeftet tenåring som konfronteres med en uventet graviditet. Michael Cera, Jennifer Garner og Jason Bateman spiller også i filmen.

Filmen fikk i stor grad positive anmeldelser, og havnet på mange filmkritikeres «topp 10»-lister for 2007. Filmen ble også nominert til fire Oscar, bl.a. Oscar for beste film. Mens filmen fortsatt spilte på et mindre tall kinoer, klarte den å tjene inn sitt budsjett på $6,5 millioner innen 20 dager. Bare i Nord-Amerika har filmen tjent inn mer enn 18 ganger budsjettet sitt.

 Sammendrag 
16 år gamle Juno MacGuff (spilt av Elliot Page) fra Minnesota, oppdager at hun er gravid etter å ha ligget med sin gode venn Paulie Bleeker. Hun vurderer først å ta abort. Juno reiser til en klinikk, men en rekke faktorer fører imidlertid til at Juno ombestemmer seg. Hun bestemmer seg for å føde babyen, og adoptere bort barnet i stedet. Ved hjelp av en venninne, Leah, leter Juno etter noen hun håper kan gi barnet hennes et passende hjem. Hun forteller sin far, Mac, og ste-moren, Bren, at hun planlegger å adoptere bort barnet og de støtter henne. Sammen med Mac møter Juno et par, Mark og Vanessa Loring, i deres hjem og hun samtykker til en adopsjon. Juno besøker Mark ett par ganger, og de deler smak når det gjelder punkrock og skrekkfilmer. Mark arbeider hjemmefra med å  komponere kommersielle sanger. Juno oppfordrer Vanessa til å snakke med babyen sin i livmoren hennes, og barnet begynner å sparke. Graviditeten skrider frem. 

Juno sliter med følelsene hun har for babyens far, Paulie, som åpenbart er forelsket i henne. Juno opprettholder en likegyldig holdning til ham. Men når hun får vite at Paulie har bedt en annen jente til en kommende skole-fest, konfronterer hun ham i sinne. Paulie minner Juno om at det er på hennes anmodning at de ikke er kjærester, og forteller henne at hun knuste hjertet hans. Kort tid før babyen skal komme, besøker Juno igjen Mark. Han forteller at han planlegger å forlate Vanessa, for å finne ut av livet hans. Juno blir forferdet over denne informasjonen, og Mark avslører også at han begynner å utvikle romantiske følelser for Juno. Mark forteller Vanessa at han ikke føler seg klar til å bli far, og at det fremdeles er andre ting han ønsker å gjøre i livet først. 

Juno ser at Loring-ekteskapet holder på å falle fra hverandre. Hun kjører sin vei, og bryter sammen i tårer i en veikant. Etter en diskusjon med faren sin, innrømmer Juno at hun elsker Paulie. Juno forteller også til Paulie at hun elsker ham, og Paulie gjør det klart at følelsene hennes er gjengjeldt. Kort tid senere blir Juno hastet til sykehuset, og hun føder en gutt. På grunn av deres tidligere historie sammen forteller ikke Juno Paulie om fødselen. Når Paulie finner ut at Juno skal føde, skynder han seg til sykehuset, og finner ut at Juno nettopp har født sønnen deres. Vanessa kommer til sykehuset hvor hun med glede tar imot den nyfødte gutten som adoptiv-mor. Hun planlegger å ta seg av babyen på egen hånd, uten ektemannen. Filmen avsluttes med at Juno og Paulie spiller gitar, og synger en sang sammen, påfulgt av et kyss.

 Medvirkende 

 Elliot Page i rollen som Juno MacGuff (kreditert som Ellen Page)
 Michael Cera i rollen som Paulie Bleeker
 Jennifer Garner i rollen som Vanessa Loring
 Jason Bateman i rollen som Mark Loring
 Allison Janney i rollen som Bren MacGuff
 J.K. Simmons i rollen som Mac MacGuff
 Olivia Thirlby i rollen som Leah

 Topp 10-lister 
Filmen havnet på mange filmkritikeres «topp 10»-lister for 2007.

 1. – Roger Ebert, Chicago Sun-Times
 1. - Beste komediefilm, Rotten TomatoesJuno scores best comedy   
 2. – Cole Dabney, coleandbobby.com
 3. – David Germain, Associated Press
 4. – James Berardinelli, ReelViews
 4. – Lou Lumenick, New York Post
 4. – Steve Persall, St. Petersburg Times
 4. – Richard Roeper, Chicago Sun-Times
 6. – Claudia Puig, USA Today
 6. – Desson Thomson, The Washington Post
 6. – Joe Morgenstern, The Wall Street Journal
 6. – Liam Lacey and Rick Groen, The Globe and Mail
 6. – Marc Savlov, The Austin Chronicle
 7. – Carrie Rickey, The Philadelphia Inquirer
 10. – A.O. Scott, The New York Times (delt med Knocked Up og Superbad)
 10. – Peter Travers, Rolling Stone (delt med Knocked Up)Travers, Peter, (19. desember 2007) «Peter Travers beste og verste filmer fra 2007»  Rolling Stone. Besøkt 2007-12-20.
 10. – Stephen Holden, The New York Times

 Noter 

 Referanser 

 Eksterne lenker 


 Juno-sitater

Kategori:Filmer fra 2007
Kategori:Filmkomedier fra USA
Kategori:Dramakomedier fra USA
Kategori:Ungdomsfilmer fra USA
Kategori:Engelskspråklige filmer
Kategori:Amandaprisen 2008